《次韵张怀安题云顶浴室院》
宋代·吕陶

山门渐近少凡尘，佛子长栖物外身。款户多因游寺客，倚栏时外羡鱼人。

祥云结盖应非雾，法雨飘花别是春。数刻盘桓觉萧散，回头官事又劳神。

作者简介：（1027—1103）成都人，字元钧，号净德。仁宗皇祐间进士。神宗熙宁三年举制科，对策枚数王安石新法之过，出通判蜀州。哲宗元祐初，擢殿中侍御史，首上邪正之辨，劾新党蔡确、韩缜、张璪、章惇等。累迁中书舍人，进给事中。哲宗亲政，知陈州。坐元祐党夺职，责衡州居住。徽宗立，复集贤殿修撰、知梓州，致仕。外《净德集》。